CELEX: 32016R1333
Language: da
Date: 2016-08-04 00:00:00
Title: Rådets forordning (EU) 2016/1333 af 4. august 2016 om ændring af forordning (EF) nr. 329/2007 om restriktive foranstaltninger over for Den Demokratiske Folkerepublik Korea

5.8.2016   
            
            
               DA
            
            
               Den Europæiske Unions Tidende
            
            
               L 212/1
            
         RÅDETS FORORDNING (EU) 2016/1333
   af 4. august 2016
   om ændring af forordning (EF) nr. 329/2007 om restriktive foranstaltninger over for Den Demokratiske Folkerepublik Korea
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 215,
   under henvisning til Rådets afgørelse (FUSP) 2016/849 af 27. maj 2016 om restriktive foranstaltninger over for Den Demokratiske Folkerepublik Korea og om ophævelse af afgørelse 2013/183/FUSP (1),
   under henvisning til fælles forslag fra Unionens højtstående repræsentant for udenrigsanliggender og sikkerhedspolitik og Kommissionen, og
   ud fra følgende betragtninger:
   
               (1)
            
            
               Rådets forordning (EF) nr. 329/2007 (2) giver virkning til foranstaltninger i afgørelse (FUSP) 2016/849.
            
         
               (2)
            
            
               Den 2. marts 2016 vedtog De Forenede Nationers Sikkerhedsråd resolution (UNSCR) 2270 (2016) om nye foranstaltninger over for Nordkorea. I overensstemmelse med denne resolution offentliggjorde sanktionskomitéen, som blev oprettet i medfør af UNSCR 1718 (2006), den 4. april 2016 en liste over supplerende varer, for hvilke der gælder forbud mod overførsel, indkøb og levering af teknisk bistand (»liste over følsomme varer«).
            
         
               (3)
            
            
               Den 4. august 2016 vedtog Rådet afgørelse (FUSP) 2016/1341 (3), der giver nævnte foranstaltning virkning. Forordning (EF) nr. 329/2007 bør derfor ændres i overensstemmelse hermed.
            
         
               (4)
            
            
               For at sikre, at foranstaltningerne i denne forordning er effektive, bør denne forordning træde i kraft straks —
            
         VEDTAGET DENNE FORORDNING:
   Artikel 1
   I forordning (EF) nr. 329/2007 foretages følgende ændringer:
   
               1)
            
            
               Artikel 2 ændres således:
               
                           a)
                        
                        
                           I stk. 1, litra a), og stk. 3 erstattes ordene »bilag I, Ia og Ib« af ordene »bilag I, Ia, Ib og Ig«.
                        
                     
                           b)
                        
                        
                           I stk. 2 tilføjes følgende afsnit:
                           »Bilag Ig omfatter varer, materialer, udstyr, produkter og teknologier, som har forbindelse til masseødelæggelsesvåben, og som er identificeret og udpeget som følsomme varer i henhold til punkt 25 i FN's Sikkerhedsråds resolution 2270 (2016).«
                        
                     
         
               2)
            
            
               I artikel 3, stk. 1, litra a)-d), erstattes ordene »bilag I, Ia og Ib« af ordene »bilag I, Ia, Ib og Ig«.
            
         
               3)
            
            
               I artikel 5c, stk. 4, affattes den indledende tekst således:
               »4.   Transaktioner som omhandlet i stk. 3, der omfatter en overførsel af pengemidler til en værdi:«.
            
         
               4)
            
            
               I artikel 13, stk. 1, tilføjes følgende litra:
               
                           »g)
                        
                        
                           at ændre bilag Ig på grundlag af afgørelser fra Sanktionskomitéen eller FN's Sikkerhedsråd og indsætte referencenumre fra den kombinerede nomenklatur, jf. bilag I til forordning (EØF) nr. 2658/87.«
                        
                     
         
               5)
            
            
               Teksten i bilaget til denne forordning indsættes som bilag Ig.
            
         Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 4. august 2016.
      
         
            På Rådets vegne
         
         M. LAJČÁK
         
            Formand
         
      
   
   
      (1)  EUT L 141 af 28.5.2016, s. 79.
   
      (2)  Rådets forordning (EF) nr. 329/2007 af 27. marts 2007 om restriktive foranstaltninger over for Den Demokratiske Folkerepublik Korea (EUT L 88 af 29.3.2007, s. 1).
   
      (3)  Rådets afgørelse (FUSP) 2016/1341 af 4. august 2016 om ændring af afgørelse (FUSP) 2016/849 om restriktive foranstaltninger over for Den Demokratiske Folkerepublik Korea (se side 116 i denne EUT).
   
      BILAG
      
         
            »BILAG Ig
            Varer og teknologier, der er omhandlet i artikel 2, 3 og 6 (1)«.
         
      
      
         (1)  Nomenklaturkoderne er gældende for de relevante produkter i den kombinerede nomenklatur som defineret i artikel 1, stk. 2, i forordning (EØF) nr. 2658/87, og som er gengivet i nævnte forordnings bilag I.